1977 में आपातकाल के बाद इंदिरा गांधी के खिलाफ लोगों में बहुत गुस्सा था. उस वक्त अमेठी की जनता ने संजय गांधी को चुनाव में झटका दिया. लेकिन उसके बाद फिर कभी वहां कांग्रेस नहीं हारी. गांधी परिवार के सदस्यों के लिए उत्तर प्रदेश की अमेठी और रायबरेली सीट

सबसे सुरक्षित मानी जाती थी. लेकिन 2019 में अमेठी में बीजेपी की स्मृति ईरानी ने सुरक्षा चक्र भेद दिया और कांग्रेस अध्यक्ष को हरा दिया.

राहुल गांधी को हार का अंदेशा पहले से था. यही वजह थी कि राहुल ने केरल के वायनाड से भी चुनाव लड़ने का फैसला किया, जहां उनकी बंपर जीत हुई है. हालांकि इस जीत से ज्यादा चर्चा अमेठी की हार की हो रही है.

इस हार की वजह बीजेपी के कार्यकर्ता दीपक तिवारी बताते हैं. दीपक पांच अप्रैल से पांच मई तक अमेठी में स्मृति ईरानी के साथ प्रचार अभियान में थे. स्मृति ईरानी ने एक महीने में अमेठी के भीतर 7,000 किलोमीटर की यात्रा की. वह गांव गांव गईं और लोगों से कहा,

"वह जीतने के बावजूद अमेठी छोड़ वायनाड चला गया, मैं हारने के बावजूद अमेठी नहीं छोड़ी."

दीपक के मुताबिक बीते पांच साल में स्मृति ईरानी 30 बार अमेठी गईं, उन्होंने वहां 144 काम करवाए. 2014 से 2019 के बीच अमेठी के लोगों को हारी हुईं स्मृति ईरानी अपने सांसद राहुल गांधी से ज्यादा नजर आईं. पांच साल पहले मैडम कह कर पुकारी जाने वाली स्मृति 2019

तक दीदी कहलाने लगीं. इसी दौरान राहुल की छवि लापता सांसद की बनती गई.

ये हैं भारतीय आम चुनाव 2019 के पांच सबसे अहम चेहरे नरेंद्र मोदी निसंदेह 68 वर्षीय प्रधानमंत्री नरेंद्र मोदी इस चुनाव का सबसे बड़ा चेहरा हैं. उनके समर्थकों का कहना है कि उन्होंने राष्ट्रीय सुरक्षा को मजबूत किया और विदेशों में देश का गौरव बढ़ाया है. वहीं उनके विरोधी उन पर नफरत की राजनीति करने के साथ साथ जनता से किए वादों को ना निभाने का आरोप लगाते हैं. इस बार मोदी के सामने पिछले चुनाव में मिले जबरदस्त समर्थन को बचाए रखने की चुनौती है.

ये हैं भारतीय आम चुनाव 2019 के पांच सबसे अहम चेहरे राहुल गांधी कांग्रेस अध्यक्ष राहुल गांधी प्रधानमंत्री मोदी को टक्कर दे रहे हैं. 48 वर्षीय राहुल गांधी आम चुनाव में पहली बार कांग्रेस का नेतृत्व कर रहे हैं. उनके ऊपर पार्टी में जान फूंकने की जिम्मेदारी है जिसे पिछले आम चुनाव में सिर्फ 44 सीटें मिली थीं. हालिया विधानसभा चुनावों में कांग्रेस को कई राज्यों में कामयाबी मिली, लेकिन अब भी कम लोगों को विश्वास है कि वह मोदी को सत्ता से बाहर कर पाएंगे.

ये हैं भारतीय आम चुनाव 2019 के पांच सबसे अहम चेहरे अमित शाह बीजेपी अध्यक्ष अमित शाह को प्रधानमंत्री मोदी का सबसे विश्वासपात्र और सफल चुनावी रणनीतिकार माना जाता है. मोदी के प्रधानमंत्री बनने के साथ ही उन्हें पार्टी अध्यक्ष की कुर्सी मिल गई. गुजरात सरकार में गृह राज्य मंत्री रहते हुए उन पर कई फर्जी मुठभेड़ें कराने के आरोप लगे. लेकिन सबूतों के अभाव में ऐसे सभी मुकदमे बंद हो गए. 2019 के चुनाव 54 वर्षीय अमित शाह के लिए एक कड़ी परीक्षा माने जा रहे हैं.

ये हैं भारतीय आम चुनाव 2019 के पांच सबसे अहम चेहरे मायावती चार बार उत्तर प्रदेश की मुख्यमंत्री रह चुकीं मायावती फिलहाल भारत में दलित राजनीति का सबसे बड़ा चेहरा हैं. पिछले आम चुनाव में उनकी पार्टी एक भी सीट नहीं जीत पाई. फिर भी 63 वर्षीय मायावती पर इस बार सबकी नजरें टिकी हैं. वह कभी उनकी कट्टर प्रतिद्वंद्वी रही समाजवादी पार्टी के साथ चुनावी मैदान में उतरी हैं. चुनावी पंडित कह रहे हैं कि त्रिशंकु संसद की स्थिति में मायावती किंगमेकर बन सकती हैं.

ये हैं भारतीय आम चुनाव 2019 के पांच सबसे अहम चेहरे ममता बनर्जी कांग्रेस से अलग होकर खुद को स्थापित करने वाली ममता बनर्जी किसी राजनीतिक चमत्कार से कम नहीं हैं. उन्होंने पश्चिम बंगाल में कई दशकों से जमे वामपंथियों की सत्ता को खत्म किया और 2011 से पश्चिम बंगाल की मुख्यमंत्री हैं. 64 वर्षीय ममता बनर्जी की गितनी इस वक्त प्रधानमंत्री मोदी के सबसे बड़े आलोचकों में होती हैं. पिछले आम चुनाव में उनकी पार्टी ने पश्चिम बंगाल की कुल 42 सीटों में से 34 सीटें जीती थीं.



महीने भर के चुनाव प्रचार के दौरान स्मृति ईरानी अमेठी में ही थीं. वह सुबह नौ बजे से लेकर रात को दस बजे तक जनसंपर्क कर रही थीं. वहीं राहुल गांधी दो बार दिल्ली से कुछ घंटों के लिए आए.

सुरक्षित मानी जाने वाली सीट से हारना, वह भी कांग्रेस अध्यक्ष का हारना, यह बताता है कि कांग्रेस किस अंधकार में जी रही है. पार्टी को आज भी लगता है कि चुनाव की तैयारी सिर्फ तीन या चार महीने पहले की जाती है. लेकिन अमेठी और देश भर के नतीजे बताते हैं कि अब चुनाव की तैयारी हर वक्त जारी रखनी पड़ती है. यह बात बीजेपी के कार्यकर्ता तक जानते हैं और कांग्रेस के दिग्गज अपनी ही धुन में मगन रहते हैं.